У Вікіпедыі ёсць артыкулы пра іншых асоб з прозвішчам Зарубін.

**Уладзімір Іванавіч Зарубін** (7 жніўня 1925, Андрыянаўка, Арлоўская губерня — 21 чэрвеня 1996, Масква) — савецкі і расійскі мастак-мультыплікатар.

Біяграфія і кар’ера
-------------------

Нарадзіўся ў вёсцы Андрыянаўка Аляксееўскага сельскага савета Пакроўскага раёна Арлоўскай вобласці. Удзельнічаў у Вялікай Айчыннай вайне. Па словах яго сына, да пачатку вайны жыў з бацькамі ў Лісічанску. Калі горад быў захоплены нямецкімі войскамі, быў сагнаны ў Германію і працаваў у працоўным лагеры ў Руры, адкуль быў вызвалены амерыканскімі войскамі.

Пасля вайны, з 1945 па 1949 год служыў стралком у камендатуры Савецкай Арміі.

З 1949 года пачаў кар’еру мастака. Спачатку працаваў мастаком у Міністэрстве вугальнай прамысловасці (да 1950 года), з 1950 па 1958 год быў мастаком на заводзе (пазней НВА «Гіперон»), дзе пазнаёміўся са сваёй будучай жонкай-чарцёжніцай з канструктарскага бюро Надзеяй Ульянкінай.

У 1956 годзе паступіў у Маскоўскую вячэрнюю сярэднюю школу, якую скончыў у 1958 годзе. Паралельна з вучобай займаўся на курсах мастакоў-мультыплікатараў пры Кінастудыі «Саюзмультфільм» і ва Універсітэт марксізму-ленінізму МГК КПСС.

З 1957 па 1982 год працаваў мастаком-мультыплікатарам у «Саюзмультфільме», прыняўшы ўдзел у стварэнні каля сотні маляваных мультыплікацыйных фільмаў.

У канцы 1970-х гадоў быў прыняты ў Саюз кінематаграфістаў СССР.

Ілюстраваў кнігі, канверты, каляндары і т. п. але найбольшую вядомасць набыў як мастак віншавальных паштовак, у асноўным на мультыплікацыйную тэматыку. Першая яго паштоўка была выпушчаная ў 1962 годзе, а агульны тыраж паштовак разам з канвертамі і тэлеграмамі склаў &&&&&01588270000.&&&&&01 588 270 000 асобнікаў. Паштоўкі Зарубіна капіявалі на вітрынах магазінаў і ў насценгазетах, іх калекцыяніраванне з’яўляецца самастойнай тэмай у філакартыя. Намаляваныя на паштоўках персанажы — Дзед Мароз, дзеці, зайчыкі, вавёрачкі, медзведзяняты, ежата, снегавікі — адрозніваюцца абаяннем і добразычлівасцю.

Памёр у 1996 годзе. Пахаваны на Кузьмінскіх могілках.

У 2007 годзе быў выдадзены каталог паштовак Уладзіміра Зарубіна.

З 2017 года выключныя правы на ўсе ілюстрацыі Уладзіміра Зарубіна належаць выдавецтву «Речь».

Узнагароды
----------

* Ордэн Айчыннай вайны II ступені.

Зноскі
------

1. 1 2  Биография Владимира Ивановича Зарубина, Архівавана 2 красавіка 2008. рассказанная его сыном на сайте «Наши открытки». Архівавана 7 жніўня 2007. (Праверана 31 студзеня 2009)
2. ↑  Зарубин Владимир **(нявызн.)**. Архівавана з першакрыніцы 8 студзеня 2018. Праверана 8 студзеня 2018.
3. ↑  Советские добрые открытки с Новым годом. Память — лучшее сокровище! **(нявызн.)**. Архівавана з першакрыніцы 8 студзеня 2018. Праверана 8 студзеня 2018.
4. ↑  Могилы Знаменитостей. Зарубин Владимир Иванович (1925-1996) **(нявызн.)**. *www.m-necropol.ru*. Архівавана з першакрыніцы 28 студзеня 2021. Праверана 22 снежня 2020.
5. ↑  Издательство "Речь" - Права на иллюстрации Владимира Зарубина **(нявызн.)**. *rech-deti.ru*. Праверана 4 лютага 2024.
6. ↑  Зарубин Владимир Иванович **(нявызн.)**. Архівавана з першакрыніцы 28 снежня 2021. Праверана 27 мая 2021.

Літаратура
----------

* *Обухов Е.* Гномы, ёжики и миллиард улыбок Архивная копия от 1 мая 2011 на Wayback Machine // Филателия. — 1992. — № 8.

Спасылкі
--------

* Владимир Зарубин (англ.) на сайте Internet Movie Database
* *Полынкин А.* Новогодний художник Владимир Зарубин Архивная копия от 4 января 2017 на Wayback Machine на сайте Покровского районного клуба творческих личностей (Орловская область) Архивная копия от 21 января 2017 на Wayback Machine.
* Краткая биография и фильмография Архивная копия от 29 сентября 2007 на Wayback Machine (Праверана 31 студзеня 2009)
* Открытки художника Архивная копия от 11 мая 2013 на Wayback Machine на сайте «KVAclub.ru» Архивная копия от 23 января 2009 на Wayback Machine (Праверана 31 студзеня 2009)
* Новогодние открытки В. И. Зарубина (Праверана 31 студзеня 2009) Архівавана 14 кастрычніка 2008 года.
* Открытки художника(недаступная спасылка) (недоступная ссылка) Проверено Июнь 2018. (Праверана 31 студзеня 2009)
* Форум, Архивная копия от 3 января 2010 на Wayback Machine посвящённый открыткам Зарубина (Праверана 31 студзеня 2009)

|  |  |
| --- | --- |
| ⚙️   Тэматычныя сайты | Internet Movie Database · Аниматор.ру |
| Нарматыўны кантроль | LCCN: no2012066784 · VIAF: 250430676 |